OpenLLM-France/wikimedia huggingface dataset:
# Lost Planet: Extreme Condition

Lost Planet: Extreme Condition (ロスト プラネット エクストリーム コンディション Rosuto Puranetto Ekusutorīmu Kondishon), berraet e Lost Planet, zo ur c'hoari video tennañ d'an trede sell savet hag embannet gant Capcom e 2006 war Xbox 360.
Adkemeret eo bet ar c'hoari war Windows ha PlayStation 3. Adembanet e voe e 2008 hag istitlet Colonies Edition, ennañ ouzhpennadurioù d'ar c'hoari orin ha kartennoù evit c'hoari enlinenn da bellgargañ.

## An istor

Ar blanedenn "E.D.N.III" zo bet trevadennet gant Mab-den degadoù a vloavezhioù zo dre ma oa deuet diaes bevañ war an Douar. Dre forzh klask un doare energiezh kreñv a-benn talañ ouzh an niver brasoc'h-brasañ a dud o vevañ, e kej an drevadennerien gant an Akrids, ur spesad amprevaned genidik eus ar blanedenn.
# Lostigell wennard

Lostigell wennard :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Chiroptera |
| Kerentiad : | Vespertilionidae |
| Genad : | Lasiurus |
| Anv skiantel ||
| Lasiurus cinereus Beauvois, 1796 ||
| D'ar vevoniezh e tenn ar pennad-mañ. ||
Al lostigell wennard (liester: lostigelled gwennard), Lasiurus cinereus eus hec'h anv skiantel, a zo un askell-groc'hen hag a vev e Norzhamerika.

## Liammoù diavaez

a vo kavet e Wikimedia Commons.
# Lostenn

Ul lostenn, pe sae-dindan, pe brozh-dindan, zo ur pezh dilhad-dindan a vez lakaet gant ar merc'hed dindan ur sae ( sae-dindan) pa vez hir, pe dindan ur vrozh (brozh-dindan), pa vez berr.
Divilgin e vezont atav, skoazigelloù moan outo pa vezont hir. E niloñs, satin, seiz e vezont graet, dantelezh outo peurvuiañ.
War-dro 1890 e voe gwelet ar re gentañ. Tennañ a ra a-walc'h ar sae-dindan d'un hiviz-noz.

## Perak gwiskañ ur sae-dindan

Gwisket e vez al lostennoù pe dre ma'z int tommoc'h, pe dre ma'z eo re rust danvez ar saeoù d'ar c'hroc'hen, dreist-holl ar saeoù gloan, pe evit ma tivilho bravoc'h ar saeoù warno. Hag ivez evit mirout ouzh an dour-c'hwezh da labezañ ar saeoù koustus lakaet warno, pe evit mirout a ziskouez dilhad-dindan dindan ur sae re dreuzwelus.

## Sorc'hennoù gwazed

War a seblant ez eus un toullad gwazed sorc'hennet gant ar seurt dilhad-merc'hed pa vezont dantelezhet.

## Levrlennadur

a vo kavet e Wikimedia Commons.
* Barbier, Muriel & Boucher, Shazia (2003). The Story of Lingerie. Parkstone. ISBN 1-85995-804-4
* Saint-Laurent, Cecil (1986). The Great Book of Lingerie. Academy editions. ISBN 0-85670-901-8

## Notenn

* ↑ Le vêtement, M.N. Boutin-Arnaud, S. Tasmadjian, Embannadurioù Nathan, 1997. ISBN : 2-09-182472-0
# Lostig (sin)

* Sinoù diakritek
* Sin diakritek
* Tired lemm ( ˊ )
* Tired lemm doubl ( ˝ )
* Tired boud ( ˋ )
* Breve ( ˘ )
* Karon / háček ( ˇ )
* lostig ( ¸ )
* Tired kognek ( ˆ )
* Daouboent ( ¨ )
* Pik ( · )
* Anunaasika ( ˙ )
* Anusvaara (  ̣ )
* Krogig / Dấu hỏi (  ̉ )
* Makron ( ˉ )
* Ogonek ( ˛ )
* Ront / kroužek ( ˚ )
* Spiritus asper ( ʽ )
* Spiritus lenis (  ʼ )
* Merkoù all implijet a-wechoù evel sinoù diakritek
* Skrab ( ’ )
* Barennig serzh ( | )
* Daoubik ( : )
* Virgulenn ( , )
* Barrennig ( ˗ )
* Tildenn ( ˜ )
* Titlo (  ҃ )
* Poent kreiz ( l·l )
Ar lostig, pe ar zedig, pe ar cédille en galleg (eus ar spagnoleg cedilla, « "z" »-ig) a so ur sin diakritek. Istorikamant ne oa ket graet gantañ nemet dindan ur "c" o toned deus ur "c" latin staonekaet (pe a-wezhoù deus un "t"). Ar letrenn "ç"-se (« "c" zedig ») a oa distaget /ts/ d'ar mare-se. Dibaoe emà bet gwannaet da /s/, da /θ/ (e spagnoleg), da /z/ a-wezhoù sikén, etre vogalennoù.

## Istor

Setu emà ar zedig ur "z" bihan, treçet en skritur gotik medieval ha plaçet dindan ar "c".
Er penn-kentañ, a-benn notiñ ar fonem /ts/ deus ar yezhoù neo-latin (o toned deus ur "c" /k/ latin palatalised ha goude-se assibiled), pa oa dirag ur vogalenn o c'houll an distagadur « kreñv » /k/ ("a", "o" pe "u"), e vese meur à vod : ur "c" hebkén ("co" ewid /tso/, pezh n'eo ket diforc'hus), pe "ce" ("ceo"), pe c'hoazh "cz" ("czo"). An "e" pe ar "z" a servije neuse da letrenn-diforc'hañ.
An diwezhañ skritur an-heni a so bet berraet, er c'hrenn-amser a-taw, ba Bro-Spagn, dre lakaad ur "c"-ig a-us ar "z" da gomañs, ha goude dre skrivañ ur "c" normal gant ur zedig dindanni.
D'ar mare-se e rae tud-so ba Bro-Spagn gant ar ç ba-dirag "i" ha "e" sikén ("çinco", « pemp »), pezh a oa un « hiper-reizherezh » (a-walc'h e vije bet gant ar "c" hebkén). Ar c'hallegerion a-vremañ a ra evel-se alïes, o skrivañ traou evel "içi".
Ar "ç"-se a so bet kemeret goude-se, ewid ar memes implij, gant skriturioù ar portugaleg, ar c'hatalaneg, ar galleg (« le "c" à queue » e vese lâret), hag ar brezhoneg beteg kantved 19 (an dastumer Jean-Marie de Penguern da skouer, tro-dro 1850, a skrive c'hoazh : reçeo, dissouçi, ar plaç, ar ça ta... hag a-wezhioù all : kommancet, offic, massonerien...). (Ar spagnoleg, diwezatoc'h, en-deus dileset ar zedig, o skriviñ ar "ç" "z", pe "c" noazh dirag "e" ha "i").
E-barzh ar fin e servij an dra-se da notiñ distagadur ar ger en ur virañ ur merk etimolojik.
Ar zedig goude, diwar kantved 19, a so bet implijet ewid diforc'hañ letrennoù all : "ş", "ţ"...
    Notenn : Kavet e vez lostigoù dindan letrennoù-so ha n'int ket zedigoù 'nehe : an e caudata, hag an ogonek "ę".
# Lost In Translation

Lost In Translation a zo ur film japanat ha stadunanat, sevenet gant ar filmaozourez stadunanat Sofia Coppola, hag a oa deuet er-maez e 2003.
Gounezet en deus meur a briz.

## An danvez

Daou zen digavandenn, Bob Harris ha Charlotte, a ra anaoudegezh en ur palaz e Tokyo hag a gemer berr-amzer asambles. Bob, un aktour bet brudet o koshaat, a zo o c’hoari en ur bomm bruderezh evit ur whisky. E bried hag e vugale a zo chomet en SUA. Gwaz Charlotte a zo luc’hskeudenner ha re zalc’het evit ober war-dro e wreg yaouank.

## Roll ar gomedianed pennañ

* Bill Murray : Bob Harris
* Scarlett Johansson : Charlotte
# Lostloureg

Lostloureg :
| Ul lostloureg. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Menuridae |
| Genad : | Menura |
| Anv skiantel ||
| Menura novaehollandiae Latham, 1801 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Al lostloureg a zo ur golvaneg, Menura novaehollandiae an anv skiantel anezhañ.

## Boued

Bevañ a ra diwar divellkeineged bihan, dreist-holl, hag a gav war al leur.

## Annez hag isspesadoù

Brosezat eo tri isspesad al labous — Menura novaehollandiae edwardi, M. n. novaehollandiae ha victoriae — e koadeier gevred Aostralia, su Victoria ha gevred Queensland.

## Liamm diavaez

* Menura novaehollandiae war al lec'hienn Avibase.

## Notennoù ha daveennoù

* ↑ Hervez TermOfis Ofis Publik ar Brezhoneg.
* ↑ Fichenn eus Birdlife
# Kanton Évrecy

Kanton Évrecy :
| Lec'hiadur kanton Évrecy e departamant Calvados ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant(où) | Caen |
| Kod kanton | 1412 |
| Pennlec'h | Évrecy |
| Kuzulierien Amzer gefridi | Florence Boulay Marc Bourbon 2015 - 2021 |
| Stadegoù ||
| Poblañs | 33 179 ann. (2017) |
| Gorread | 165,62 km² |
| Adrannoù ||
| Kumunioù | 32 |
| kemmañ |
Kanton Évrecy a zo ur rann velestradurel eus Bro-C'hall e departamant Calvados hag er rannvro Normandi. Brasaet e oa bet da 32 gumun gant dekred ar 17 a viz C'hwevrer 2014.

## Kumunioù
### Betek 2015

Kanton Évrecy a yae 26 kumun d'ober anezhañ:
| Kumun | Poblañs | Kod-post | Kod INSEE |
| Amayé-sur-Orne | 1 019 | 14210 | 14006 |
| Avenay | 513 | 14210 | 14034 |
| Baron-sur-Odon | 836 | 14210 | 14042 |
| Bougy | 424 | 14210 | 14089 |
| Curcy-sur-Orne | 416 | 14220 | 14213 |
| Esquay-Notre-Dame | 1 281 | 14210 | 14249 |
| Éterville | 1 360 | 14930 | 14254 |
| Évrecy | 1 557 | 14210 | 14257 |
| Feuguerolles-Bully | 1 331 | 14320 | 14266 |
| Fontaine-Étoupefour | 1 898 | 14790 | 14274 |
| Gavrus | 449 | 14210 | 14297 |
| Goupillières | 158 | 14210 | 14307 |
| Hamars | 420 | 14220 | 14324 |
| La Caine | 101 | 14210 | 14122 |
| Maizet | 286 | 14210 | 14393 |
| Maltot | 795 | 14930 | 14396 |
| Montigny | 92 | 14210 | 14446 |
| Ouffières | 184 | 14220 | 14483 |
| Préaux-Bocage | 124 | 14210 | 14519 |
| Sainte-Honorine-du-Fay | 1 225 | 14210 | 14592 |
| Saint-Martin-de-Sallen | 575 | 14220 | 14628 |
| Tourville-sur-Odon | 1 139 | 14210 | 14707 |
| Trois-Monts | 369 | 14210 | 14713 |
| Vacognes-Neuilly | 501 | 14210 | 14721 |
| Verson | 3 621 | 14790 | 14738 |
| Vieux | 595 | 14130 | 14747 |

### Abaoe 2015

Kanton Évrecy a ya 32 gumun d'ober anezhañ:
* Évrecy
* Amayé-sur-Orne
* Avenay
* Baron-sur-Odon
* Bougy
* Bourguébus
* La Caine
* Clinchamps-sur-Orne
* Esquay-Notre-Dame
* Feuguerolles-Bully
* Fontaine-Étoupefour
* Fontenay-le-Marmion
* Garcelles-Secqueville
* Gavrus
* Grainville-sur-Odon
* Grentheville
* Hubert-Folie
* Laize-la-Ville
* Maizet
* Maltot
* May-sur-Orne
* Mondrainville
* Montigny
* Préaux-Bocage
* Rocquancourt
* Saint-Aignan-de-Cramesnil
* Saint-Martin-de-Fontenay
* Sainte-Honorine-du-Fay
* Soliers
* Tilly-la-Campagne
* Vacognes-Neuilly
* Vieux

## Emdroadur ar boblañs 1962-2008

Niver a annezidi

## Notennoù ha daveennoù

* ↑ (fr) Décret n° 2014-160 du 17 février 2014 portant délimitation des cantons dans le département du Calvados.
# Kanton ar Groazig

Kanton ar Groazig :
| Lec'hiadur kanton ar Groazig e departamant Liger-Atlantel ||
| Bro | Breizh |
| Melestradurezh ||
| Stad | Frañs |
| Rannvro | Broioù-al-Liger |
| Departamant | Liger-Atlantel |
| Arondisamant(où) | Arondisamant Sant-Nazer |
| Kod kanton | 44 10 |
| Pennlec'h | Ar Groazig |
| Kuzulierien Amzer gefridi | |
| Stadegoù ||
| Poblañs | 11 880 ann. (2012) |
| Gorread | 18,16 km² |
| Stankter | 654 ann./km² |
| Adrannoù ||
| Kumunioù | 3 |
| kemmañ |
Kanton ar Groazig a oa anezhañ ur rann velestradurel eus Breizh, e departamant al Liger-Atlantel hag e rannvro Broioù-al-Liger (Frañs).

## Istor
### Dispac'h Gall

* Krouet e voe Kanton ar Groazig e 1790. Lakaet e voe e Bann Gwenrann. E 1800 e voe lakaet en Arondisamant Savenneg. E 1801 e voe miret ar c'hanton pa voe diskaret kantonioù arall gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix,

#### Kumunioù adalek 1801

Kanton Gwenrann a yae teir c'humun d'ober anezhañ :
* Ar Groazig, penn ar c'hanton,
* Bourc'h-Baz,

### XIX$^{vet}$ kantved

* Krouet e voe kumun Ar Poulgwenn e 1854 diwar ul lodenn eus tiriad kumun Bourc'h-Baz ha lakaet e voe er c'hanton.

### XXI$^{vet}$ kantved

* Diskaret e voe ar c'hanton e 2014.

## Kumunioù

Kanton ar Groazig a yae teir c'humun d'ober anezhañ :
* Ar Groazig, penn ar c'hanton,
* Bourc'h-Baz,
* Ar Poullgwenn.

## Daveoù ha notennoù

* ↑ Cassini - EHESS - Fichenn kumun ar Groazig
* ↑ Cassini - EHESS - Fichenn kumun Bourc'h-Baz
* ↑ Cassini - EHESS - Fichenn kumun Ar Poulgwenn
* (fr) INSEE, poblañs lezennel kantonioù al Liger-Atlantel, 2007
# Kanton gall

Ur c'hanton gall a zo ur rann velestradurel eus Bro-C'hall, etre ar gumun hag an arondisamant, hag ur bastell-votiñ. War ar maez e vez meur a gumun en ur c'hanton. Er c'hêrioù bras ez eo pell luzietoc'h an traoù.

## Dilenn

E pep kanton e vez dilennet ur c'huzulier-kanton hag a vo bodet, gant kuzulierien all an departamant, er c'huzul-departamant. N'eus nemet e Pariz eo disheñvel an traoù rak n'eus kanton ebet, mann nemet arondisamantoù a zo gwelet un tamm evel kantonioù.
Rannet eo ar c'hêrioù bras etre meur a ganton peurvuiañ, ha takadoù diwar ar maez stag ouzh pep hini a-wechoù. Kement-se a c'hoarvez da skouer gant kêr Brest, rannet etre 5 kanton betek 2015 :
* kanton Brest-1 (Bellevue, Lambezelleg)
* kanton Brest-2 (Kreiz-kêr Brest, Rekourañs)
* kanton Brest-3 (Kerbêr, Plouzane)
* kanton Brest-4 (Brest-ar Gazeg Wenn, Brest-an Ermitaj, Gwiler, Boc'harzh, Gouenoù)
* kanton Brest-5 (Kerichen, Sant-Mark)
Lavaret e vez gant ar pennoù-melestradurezh e vez savet ar c'hantonioù evel-se evit mirout ouzh digempouez etre kêrioù ha maezioù. Alies avat e klask ar re karget da aozañ ar rannañ aesaat an dilennadegoù da zont evit o c'hostezenn.

## Istor

Krouet eo bet ar c'hantonioù gall hervez kentañ lezennoù an Dispac'h Gall.
# Kanton la Beauce

Kanton la Beauce :
| Lec'hiadur kanton la Beauce e departamant Loir-et-Cher ||
| Melestradurezh ||
| Stad | Frañs |
| Rannvro | Centre-Val de Loire |
| Departamant | Loir-et-Cher |
| Arondisamant(où) | Arondisamant Bleaz Arondisamant Vendôme |
| Kod kanton | 41 01 |
| Pennlec'h | Beauce-la-Romaine |
| Kuzulierien Amzer gefridi | Claude Denis Maryse Persillard 2015-2021 |
| Stadegoù ||
| Poblañs | 24 735 ann. (2017) |
| Gorread | 725,08 km² |
| Stankter | 34 ann./km² |
| Adrannoù ||
| Kumunioù | 37 |
| kemmañ |
Kanton la Beauce a zo ur rann velestradurel eus Frañs e departamant Loir-et-Cher hag er rannvro Centre-Val de Loire.

## Istor

* Krouet e oa bet ar c'hanton gant dekred ar 21 a viz C'hwevrer 2014.

## Kumunioù

Kanton la Beauce a ya 37 kumun d'ober anezhañ:
* Beauce-la-Romaine,
* Autainville,
* Avaray,
* Baigneaux,
* Beauvilliers,
* Binas,
* Boisseau,
* Briou,
* La Chapelle-Saint-Martin-en-Plaine,
* Conan,
* Concriers,
* Courbouzon,
* Cour-sur-Loire,
* Épiais,
* Josnes,
* Lestiou,
* Lorges,
* La Madeleine-Villefrouin,
* Marchenoir,
* Maves,
* Mer,
* Muides-sur-Loire,
* Mulsans,
* Oucques,
* Le Plessis-l'Échelle,
* Rhodon,
* Roches,
* Saint-Laurent-des-Bois,
* Saint-Léonard-en-Beauce,
* Sainte-Gemmes,
* Séris,
* Suèvres,
* Talcy,
* Vievy-le-Rayé,
* Villeneuve-Frouville,
* Villermain,
* Villexanton.

## Emdroadur ar boblañs

24 735 annezed a chom er c'hanton e 2017.

## Daveoù

* ↑ (fr) Décret n° 2014-213 du 21 février 2014 portant délimitation des cantons dans le département de Loir-et-Cher
# Kanton Étaples

Kanton Étaples :
| Lec'hiadur kanton Étaples e departamant Pas-de-Calais ||
| Melestradurezh ||
| Stad | Frañs |
| Rannvro | Hauts-de-France |
| Departamant | Pas-de-Calais |
| Arondisamant(où) | Montreuil |
| Kod kanton | 62 24 |
| Pennlec'h | Étaples |
| Kuzulierien Amzer gefridi | Philippe Fait Geneviève Margueritte 2015-2021 |
| Stadegoù ||
| Poblañs | 30 886 ann. (2017) |
| Gorread | 177,27 km² |
| Stankter | 174 ann./km² |
| Adrannoù ||
| Kumunioù | 15 |
| kemmañ |
Kanton Étaples a zo ur rann velestradurel eus Frañs e departamant ar Pas-de-Calais hag er rannvro Hauts-de-France.

## Istor

* Krouet e oa bet ar c'hanton e 1801.
* Digresket e oa bet da 15 kumun gant dekred ar 24 a viz C'hwevrer 2014.

## Kumunioù
### Betek 2015

Kanton Étaples a yae 19 kumun d'ober anezhañ.
| Kumun | Poblañs | Kod-Post | Kod INSEE |
| Attin | 682 | 62170 | 62044 |
| Bernieulles | 207 | 62170 | 62116 |
| Beutin | 373 | 62170 | 62124 |
| Bréxent-Énocq | 577 | 62170 | 62176 |
| Camiers | 2 252 | 62176 | 62201 |
| Cormont | 250 | 62630 | 62241 |
| Estrée | 276 | 62170 | 62312 |
| Estréelles | 269 | 62170 | 62315 |
| Étaples | 11 177 | 62630 | 62318 |
| Frencq | 705 | 62630 | 62354 |
| Hubersent | 225 | 62630 | 62460 |
| Inxent | 158 | 62170 | 62472 |
| Lefaux | 242 | 62630 | 62496 |
| Longvilliers | 250 | 62630 | 62527 |
| Maresville | 73 | 62630 | 62554 |
| Montcavrel | 332 | 62170 | 62585 |
| Recques-sur-Course | 292 | 62170 | 62698 |
| Tubersent | 472 | 62630 | 62832 |
| Widehem | 249 | 62630 | 62887 |

### Abaoe 2015

Kanton Étaples a ya bremañ 15 kumun d'ober anezhañ:
* Bréxent-Énocq,
* Camiers,
* Cormont,
* Cucq,
* Étaples,
* Frencq,
* Lefaux,
* Longvilliers,
* Maresville,
* Merlimont,
* Saint-Aubin,
* Saint-Josse,
* Le Touquet-Paris-Plage,
* Tubersent,
* Widehem.

## Emdroadur ar boblañs

Niver a annezidi
30 886 annezed a chom er c'hanton e 2017.

## Daveoù

* ↑ (fr) Décret n° 2014-233 du 24 février 2014 portant délimitation des cantons dans le département du Pas-de-Calais
# Kanton ar Gerveur

Kanton ar Gerveur :
| Lec'hiadur kanton ar Gerveur e departamant Mor-Bihan ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Mor-Bihan |
| Arondisamant(où) | Arondisamant an Oriant |
| Kod kanton | 56 22 |
| Pennlec'h | Porzh-Lae |
| Kuzulierien Amzer gefridi | Yves Brien 2008-2015 |
| Stadegoù ||
| Poblañs | 5 270 ann. (2012) |
| Gorread | 85,63 km² |
| Stankter | 62 ann./km² |
| Adrannoù ||
| Kumunioù | 4 |
| kemmañ |
Kanton ar Gerveur a oa anezhañ ur rann velestradurel eus Frañs, e departamant ar Mor-Bihan hag e rannvro Breizh. Klotañ a rae gant Enez ar Gerveur. Bremañ emañ lodek e kanton Kiberen.

## Kumunioù

Kanton ar Gerveur a yae 4 c'humun d'ober anezhañ:
* Bangor
* Lokmaria-ar-Gerveur
* Porzh-Lae
* Saozon

## Kuzulierion

Roll ar guzulierien departamant :
| Mare | Mare | Anv | Strollad | Karg |
| 2001 | 2015 | Yves Brienn | Kleiz diseurt | Maer Porzh-Lae (1995-2008) |
| 1958 | 2001 | Christian Bonnet | MRP da gentañ RI da c'houde hag UDF erziwezh | Ministr eus 1972 da 1981 Kannad eus 1956 da 1972 hag eus 1981 da 1983 Senedour eus 1983 da 2001 Maer Karnag eus 1964 da 1996 |
| 1951 | 1958 | M. Hardouin | Dehoù diseurt | Koronal Maer Porzh-Lae |
| 1945 | 1951 | M. Ledoux | Rad. | |
| 1934 | 1940 | Jacques du Plessis de Grénédan | RG | Mezeg Maer Porzh-Lae |
| 1929 | 1934 | Georges Laléouse | Distrollad | Ofiser a archeriezh war e leve, Porzh-Lae |
| 1922 | 1929 | Lucien Samzun | | Marc'hadour - Maer Porzh-Lae |
| 1919 | 1922 | René Lango | | Marc'hadour e Porzh-Lae |
| 1897 | 1919 | Jean-Marie Gallenne | | Kabiten a bellvor, Porzh-Lae |
| 1892 | 1897 | Emile Cazalet | | Embreger labourioù foran e Porzh-Lae |
| 1888 | 1892 | Antoine Hardouin | | Enseller trevadenn-gastiz ar Gerveur, Porzh-Lae |
| a-raok 1878 | 1888 | M. Bonnelle | | Noter |

## Notennoù ha daveoù

(fr) INSEE, poblañs lezennel kantonioù ar Mor-Bihan

## Gwelet ivez

Kantonioù ar Mor-Bihan | Kumunioù ar Mor-Bihan
# Kanton ar Roc'h-Bernez (1790)

Krouet e voe Kanton ar Roc'h-Bernez e 1790. Ur rann velestradurel ha lezvarnel hag ur bastell-vro dilenn eus Bann ar Roc'h-Bernez e departamant ar Mor-Bihan e oa. Diskaret e voe gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Peder c'humun a oa ennañ:
* Nivilieg,
* Ar Roc'h-Bernez (pennlec'h),
* Sant-Aelwez,
* Tehelieg.
Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. Brasaet e voe ar c'hanton dindan anv Kanton ar Roc'h-Bernez ivez, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix.

## Notennoù ha daveennoù

* ↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 323
* ↑ Cassini - EHESS - Fichenn ar gumun
# Kanton ar Roc'h-Derrien

Kanton ar Roc'h-Derrien :
| Lec'hiadur kanton ar Roc'h-Derrien e departamant Aodoù-an-Arvor ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Aodoù-an-Arvor |
| Arondisamant(où) | Arondisamant Lannuon |
| Kod kanton | 22 42 |
| Pennlec'h | ar Roc'h-Derrien |
| Kuzulierien Amzer gefridi | |
| Stadegoù ||
| Poblañs | 6 590 ann. (2012) |
| Gorread | 251,04 km² |
| Stankter | 26 ann./km² |
| Adrannoù ||
| Kumunioù | 11 |
| kemmañ |
Kanton ar Roc'h-Derrien a oa anezhañ ur bastell-vro votiñ eus Breizh, e departamant Aodoù-an-Arvor.

## Kumunioù

Kanton ar Roc'h-Derrien a yae 11 kumun d'ober anezhañ:
* Berc'hed
* Hengoad
* Kawan
* Kemperven
* Koadaskorn
* Mantallod
* Peurid-ar-Roc'h
* Pouldouran
* Prad
* ar Roc'h-Derrien
* Trogeri.
Betek 1974 e oa kumun Lanvezeeg e kanton ar Roc'h.

## Daveoù

* (fr) INSEE, poblañs lezennel kantonioù Aodoù-an-Arvor
# Kanton ar Sal

Kanton ar Sal :
| Lec'hiadur kanton ar Sal e departamant Il-ha-Gwilen ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Il-ha-Gwilen |
| Arondisamant(où) | Arondisamant Redon |
| Kod kanton | 35 40 |
| Pennlec'h | Ar Sal |
| Kuzulierien Amzer gefridi | Gilbert Ménard 2011-2015 |
| Stadegoù ||
| Poblañs | 7 255 ann. (2012) |
| Gorread | 107,65 km² |
| Stankter | 67 ann./km² |
| Adrannoù ||
| Kumunioù | 8 |
| kemmañ |
Kanton ar Sal a oa anezhañ ur rann velestradurel eus Frañs, bet krouet gant lezenn an 23 a viz Eost 1790, e departamant Il-ha-Gwilen e Breizh.

## Kumunioù kanton ar Sal

* An Alloz ;
* Bosenn ;
* Felgerieg-Vihan ;
* Kantlou ;
* Ar Gouer ;
* Ar Sal ;
* Saoner ;
* Trevo.
# Kanton ar Roc'h-Bernez

Kanton ar Roc'h-Bernez :
| Lec'hiadur kanton ar Roc'h-Bernez e departamant Mor-Bihan ||
| Bro | Breizh |
| Melestradurezh ||
| Stad | Frañs |
| Rannvro | Breizh |
| Departamant | Mor-Bihan |
| Arondisamant(où) | Arondisamant Gwened |
| Kod kanton | 56 31 |
| Pennlec'h | Ar Roc'h-Bernez |
| Kuzulierien Amzer gefridi | Alain Guihard 2011-2015 |
| Stadegoù ||
| Poblañs | 15 960 ann. (2012) |
| Gorread | 217,39 km² |
| Stankter | 73 ann./km² |
| Adrannoù ||
| Kumunioù | 8 |
| kemmañ |
Kanton ar Roc'h-Bernez a oa anezhañ ur rann velestradurel eus Frañs, e departamant ar Mor-Bihan hag e rannvro Breizh.

## Kumunioù

Kanton ar Roc'h-Bernez a yae 8 kumun d'ober anezhañ :
* Ferel ;
* Kamoel ;
* Marzhan ;
* Nivilieg ;
* Pennestin ;
* Ar Roc'h-Bernez ;
* Sant-Aelwez ;
* Tehelieg.

## Istor

Roll ar guzulierien departamant :
| Mare | Mare | Anv | Strollad | Karg |
| 2011 | 2015 | Alain Guihard | Dehoù diseurt | Ensperiour - Maer Nivilieg (abaoe 2014) |
| 2004 | 2011 | Jean Thomas | UMP | Muzulier e savouriezh - Maer Nivilieg (1977-2014) |
| 1998 | 2004 | Michel Texier | PS | Maer Ferel (1989-2008) |
| 1973 | 1998 | Michel Prou | Dehoù diseurt | Maer ar Roc'h-Bernez |
| 1967 | 1973 | Jean Baucherel | Républicains indépendants | |
| 1945 | 1967 | Valentin Vignard | Mouvement républicain populaire ha Centre démocrate da c'houde | Perc'henn-tiekaer Maer ar Roc'h-Bernez Senedour (1946-1948) Kannad (1956-1958) |
| 1931 | 1940 | Valentin Vignard | Union républicaine démocratique ha Parti démocrate populaire da c'houde | Perc'henn er Roc'h-Bernez |
| 1919 | 1931 | René de La Jousselandière | Mirelour | Maer Nivilieg |
| 1905 | 1919 | Adrien du Boisrouvray | | Maer Ferel |
| 1900 | 1905 | Ephrem Boterf | | Maer ar Roc'h-Bernez |
| 1893 | 1900 | Joseph Duclos | | Mezeg er Roc'h-Bernez |
| N'eo ket anavezet c'hoazh an holl fedoù. |||||

## Daveoù

* (fr) INSEE, poblañs lezennel kantonioù ar Mor-Bihan, 2007

## Gwelet ivez

Kantonioù ar Mor-Bihan | Kumunioù ar Mor-Bihan
# Llangadog

Llangadog zo ur geriadenn hag ur gumuniezh e Kembre, e Sir Gaerfyrddin. Emañ war lez ar stêr Tywi, hanter hent etre Llandeilo ha Llanymddyfri, e kornôg Park Broadel Bannau Brycheiniog. Annezet eo Llangadog gant war-dro 1000 a dud. Gouestlet eo an iliz da sant Kadog.
Ar politikour broadelour Gwynfor Evans a voe o vevañ e Llangadog e-pad pell.

## Liammoù diavaez

* Lec'hienn Llangadog
# Llangaeo

Llangaeo (Llancayo e saozneg) zo ur gêriadenn vihan e gevred Kembre, e Sir Fynwy. Emañ e kumuniezh Gwehelog Fawr, en hanternoz da v-Brynbuga.
# Llangadfan

Llangadfan zo ur gêriadenn eus Kembre, e kornad Maldwyn, e hanternoz Powys. Emañ e traoñienn ar stêr Banwy, hanter-hent etre Y Trallwng er reter ha Dolgellau er c'hornôg.
Anvet eo ar gêriadenn hag ar barrez diwar sant Cadfan, ur sant a savas iliz Tywyn e Meirionnydd hag a voe abad kentañ manati Ynys Enlli.

## Tud brudet

* John Cadvan Davies (1846 - 1923), barzh, kantikour ha barner en eisteddfodoù.
# Llangadwaladr (Powys)

Llangadwaladr zo ur gêriadenn vihan e hanternoz Powys, e Kembre. E kumuniezh Llansilin emañ. E Sir Ddinbych e oa gwechall.
Emañ ouzh tor torgennoù Y Berwyn, er mervent da Llanarmon Dyffryn Ceiriog, hanter-hent etre Y Trallwng ha Llangollen.

## An anv

Evel ma c'hoarvez gant parrez Llangadwaladr (Enez Mon), eo anvet ar barrez diwar Cadwaladr, pe Cadwaladr ap Cadwallon (Catuvelladurus e latin), a oa roue rouantelezh Gwynedd etre 655 ha 682.
# Llanfynydd

Llanfynydd zo un anv-lec'h kembraek.

## Gerdarzh

Diwar llan, iliz, ha mynydd, menez.

## Lec'hioù

* Llanfynydd (Sir Gaerfyrddin)
* Llanfynydd (Sir y Fflint)
# Llanfynydd (Sir Gaerfyrddin)

Llanfynydd zo ur gêriadenn hag ur gumuniezh eus Kembre, e Sir Gaerfyrddin, en hanternoz da Gaerfyrddin.
E 2011 e oa 499 a annezidi hag 48,9% anezho a oa kembraegerien.

## Gerdarzh

Diwar llan (iliz) ha mynydd (menez).